Қьырсаныҳәатә лакә "Рождество в доме Купьелло" иҩит италиатәи акомедиограф Едуардо де Филиппо. Уи иалхыз аспектакль ықәдыргылеит Аурыс драматә театр артистцәа.
Аспектакль апремиера мҩаԥысит жьҭаара 19 рзы. РУСДРАМа адиректор хада Иракли Хынҭәба иажәақәа рыла бзиа иубои иузааигәоуи уареи шәеизыҟазаашьақәа еснагь ишыгәцараклатәу атәы зҳәо ҭоурыхуп асценахь ицәыргахо.
Аспектакль "Рождество в доме Купьелло" апремиера аншлагла имҩаԥысит. Ахәаԥшыҩцәа рыгәҭа иҟан атәыла Ахада рауль Ҳаџьымба, Аԥсны иҟоу Урыстәыла Ацҳаражәҳәаҩ Семион Григорьев.
"Рождество в доме Купьелло" ахәаԥшцәа ирбар алшоит жьҭаара 20-21 рзы. Уи ашьҭахь ахәаԥшцәа ирыдгалахоит 16 шықәса асценаҟны иҟоу, еиҭарҿыцу аспектакль "Тартюф".